Sasol verkoop elektrisiteit – praag.co.za
Sasol verkoop elektrisiteit
Die petrochemiese reus Sasol het ‘n kragkoopkontrak met Eskom aangegaan om elektrisiteit aan die kragnetwerk te verskaf, het Business Day Dinsdag berig.
Volgens die berig sal Sasol 440 MW van sy oortollige elektrisiteit tot die kragnetwerk bydra. Alex Anderson, woordvoerder van Sasol, het volgens die berig gesê die ooreenkoms geld al van die begin van die maand af.
Sasol sal die elektrisiteit van sy Secunda- en Sasolburg-aanlegte verskaf waar 1 100 MW se elektrisiteit opgewek word deur gas wat van Mosambiek af ingevoer word. Eskom sal tot 440 MW hiervan vat namate elektrisiteit benodig word.
Medupi se eerste eenheid sal intussen glo volgende maand ten volle in werking wees en 800 MW tot die kragnetwerk bydra. Volgens Business Day is MTN ook van voorneme om elektrisiteit aan Eskom te verskaf deur middel van sy metaangas- en sonkragaanlegte.
Skrywer praagGepubliseer op 21 April 2015 Kategorieë Nuus, Suider-AfrikaSleutelwoord elektrisiteit, Eskom, kragvoorsiening, Sasol, sonkrag
Vorige Vorige artikel: Eiendomsgroep verwyder Voortrekkerstandbeelde eiehandig
Volgende Volgende artikel: ‘Ek het geleer om byvoeglike naamwoorde te vermy’